జర్మనీ న్యాయశాఖ కార్యనిర్వాహక, శాసన నిర్మాణ శాఖల నుండి స్వతంత్రంగా ఉంటుంది. జర్మనీ పౌర (శాసన) న్యాయ వ్యవస్థను కలిగి ఉంది. అది రోమన్ చట్టంపై ఆధారపడి జర్మానిక్ చట్టం నుండి కొన్ని సూచనలను స్వీకరించింది. కార్ల్స్రుహ్‌లో ఉన్న "బున్దేస్వేర్ఫస్సున్గ్స్గేరిచ్ట్" (సమాఖ్య రాజ్యాంగ న్యాయస్థానం), జర్మనీ అత్యున్నత న్యాయస్థానంగా వ్యవహరిస్తూ న్యాయ సమీక్ష అధికారం కలిగి రాజ్యాంగ వ్యవహారాలకు బాధ్యత వహిస్తుంది. ఇది అత్యున్నత చట్టసంస్థగా వ్యవహరిస్తూ శాసన నిర్మాణ, న్యాయ పద్ధతులు జర్మనీ సమాఖ్య గణతంత్ర ఆధార చట్టానికి (బేసిక్ లా) అనుగుణంగా ఉండేటట్లు చూస్తుంది. అది ఇతర రాజ్య సంస్థల నుండి స్వతంత్రంగా వ్యవహరిస్తుంది కానీ తనంతట తాను పనిచేయదు.

"ఒబెర్స్తేగేరిచ్ట్షోఫెడేస్బుండెస్" అని పిలువబడే జర్మనీ అత్యున్నత న్యాయ వ్యవస్థగా ప్రత్యేకత పొందింది. కార్ల్స్రుహ్, లీప్జిగ్ లలో ఉన్న ఫెడరల్ కోర్ట్ అఫ్ జస్టిస్ పౌరమ్ నేర విషయాలలో అప్పీలుకు చివరి గమ్యంగా ఉంది. న్యాయస్థాన శైలి శోధనా పద్ధతిలో ఉంటుంది. ఇతర సమాఖ్య న్యాయస్థానాలు ఏర్ఫుర్టు లోని ఫెడరల్ లేబర్ కోర్ట్, కస్సేల్ లోని ఫెడరల్ సోషల్ కోర్ట్, మ్యూనిచ్ లోని ఫెడరల్ ఫైనాన్స్ కోర్టు, లీప్జిగ్ లోని "ఫెడరల్ అడ్మినిస్ట్రేటివ్ కోర్టు" .

నేర చట్టం, వ్యక్తిగత చట్టం జాతీయస్థాయిలో వరుసగా "స్త్రాఫ్గెసేట్జ్బుచ్", "బర్గేర్లిచేస్ గెసేట్జ్బుచ్" లలో క్రోడీకరించబడ్డాయి. జర్మన్ శిక్షా వ్యవస్థ నేరస్థుల పునరావాసం లక్ష్యంగా ఉంటుంది. సాధారణ ప్రజల భద్రత దాని రెండవ లక్ష్యంగా ఉంటుంది. నేరం రుజువైన నేరస్థుడు సాధారణ ప్రజానీకానికి ముప్పు అని భావించినపుడు మామూలు శిక్షకు ముందు రెండవ లక్ష్య సాధన జాగ్రత్తగా నిలిపి ఉంచుతారు "సిచేర్ఉన్గ్స్వేర్వాహృంగ్" ). "వూల్కేర్స్త్రాఫ్గేసేత్జ్బుచ్" మానవత్వానికి వ్యతిరేకంగా జరిగే నేరాలు, సామూహిక జాతిహత్యలు, యుద్ధ నేరాల పరిణామాలను నియంత్రిస్తుంది. నేరం జరిగిన ప్రదేశంలోని విచారణ దేశంలోని లేదా అంతర్జాతీయ న్యాయస్థానాలకు సాధ్యం కానపుడు అది జర్మనీ న్యాయస్థానాలకు సార్వత్రిక పరిధిని ఇస్తుంది.

చట్టం
జీవవైవిధ్యం
అభివృద్ధి సహాయం
వంటకాలు